Rus nəfəsotu

Təbii yayılması: 
Şərqi Sibirin quru çınqıllı sahələrində, Avropa, Qərbi Asiya, Şimali Afrika və Makroneziyada yayılmışdır. Qafqazda 6, Azərbaycanda isə 1 növü məlumdur.

 Botaniki təsviri: 
Hündürlüyü 1,5-2 m, dik qalxan budaqlara, üçər yarpaqlara malik olan koldur. Yarpaqcıqları tərs yumurtavari, oturaq, alt tərəfdən ipəkvari tükcüklüdür. May-iyun aylarında çiçəkləyir. Çiçəkləri qızılı-sarı rəngdə olub, tək-tək salxımlarda yerləşir. Meyvələri avqust ayında yetişir. Paxlası xətvari, qara rəngli, tükcüklü olub, 3 sm uzunluqdadır.

 Ekologiyası: 
Bu növ şaxtaya, quraqlığa dözümlü və işıqsevəndir.

 Azərbaycanda yayılması: 
Mərkəzi Nəbatat bağında introduksiya edilmişdir.

 İstifadəsi: 
Dekorativ kol kimi dağlıq sahələrdə, bağ və parklarda istifadə oluna bilər. Yaxşı balverən bitkidir. 

 İstinadlar 
Azərbaycan Dendroflorası III cild-Bakı:"Elm",2016,400 səh.  T.S.Məmmədov

 İstinad 
 Флoрa Aзeрбaйджaнa. т.5. 1954; Флoрa Kaвkaзa. т.5. 1954;
 Azərbaycanın ağac və kolları. I cild. 1961;
 Azərbaycan flora-sının konspekti. I-III cildlər.  2005; 2006; 2008;
 Tofiq Məmmədov, Elman İsgəndər, Tariyel Talıbov. Azərbaycanın nadir ağac və kol bitkiləri", Bakı: "Elm", 2014, 380 səh


Kateqoriya:Nəfəsotu
Kateqoriya:Dekorativ kollar